
 13.11.2009
 BG
 Официален вестник на Европейския съюз
 L 297/6
 РЕГЛАМЕНТ (ЕО) No 1088/2009 НА КОМИСИЯТА
 от 12 ноември 2009 година
 относно разрешаване на нова употреба на ензимен препарат от 6-фитаза, получена от Aspergillus oryzae (DSM 17594), като фуражна добавка за отбити прасенца, свине за угояване, домашни птици за угояване и домашни птици, отглеждани за носачки (притежател на разрешителното DSM Nutritional Products Ltd., представляван от DSM Nutritional Products Sp. Z.o.o.)
 (текст от значение за ЕИП)
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда възможността за издаване на разрешително за използване на добавки при храненето на животните, както и основанията и процедурите за издаването на такова разрешително.
 (2)
 В съответствие с член 7 от Регламент (ЕО) No 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Заявлението се отнася до разрешаването на нова употреба на ензимния препарат от 6-фитаза, получена от Aspergillus oryzae (DSM 17594), като фуражна добавка за отбити прасенца, свине за угояване, домашни птици за угояване и домашни птици, отглеждани за носачки, който следва да бъде класифициран в категорията „зоотехнически добавки“.
 (4)
 Употребата на този препарат при пилета за угояване бе разрешена за 10 години с Регламент (ЕО) No 270/2009 на Комисията (2).
 (5)
 Бяха представени нови сведения в подкрепа на заявлението за разрешение за отбити прасенца, свине за угояване, домашни птици за угояване и домашни птици, отглеждани за носачки. Европейският орган за безопасност на храните (наричан по-нататък „органът“) заключи в становището си от 14 май 2009 г. (3), че ензимният препарат от 6-фитаза, получена от Aspergillus oryzae (DSM 17594), не се отразява неблагоприятно върху здравето на животните, човешкото здраве или околната среда и употребата му подобрява усвояването на фосфора, набавян чрез храната. Органът не сметна, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) No 1831/2003.
 (6)
 Оценката на посочения препарат показва, че условията за разрешителното, определени в член 5 от Регламент (ЕО) No 1831/2003, са изпълнени. Съответно употребата на посочения препарат следва да бъде разрешена според предвиденото в приложението към настоящия регламент.
 (7)
 Като последица от издаването на ново разрешително съгласно Регламент (ЕО) No 1831/2003, Регламент (ЕО) No 270/2009 следва да бъде отменен.
 (8)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Препаратът, посочен в приложението, принадлежащ към категория „зоотехнически добавки“ и към функционална група „подобрители, увеличаващи смилаемостта на храната“, се